NaiveNeuron/SloPal huggingface dataset:
Krátky, Rastislav, poslanec NR SR (2023-12-12):
Ďakujem za slovo. Ľubo, tak celkom obsažne, taxatívne, keď veľa tých poplatkov, ktoré sa dvíhajú, si nestihol vymenovať, však predsa len je ich dostatok na to, aby ten čas bol krátky, ale predsa k tomuto jeden postreh. V poriadku, však dvihnime poplatky za služby štátu, ale chýba mi tu tá logika toho, že by sa mali tie služby štátu aj skvalitniť. Čiže pokiaľ dvíhame poplatky za služby štátu, tak by sme mali povedať, že v čom budú lepšie tie služby a jednoducho v čom sa štát zlepší v prístupe k tomu klientovi, ktorého má, ktorým je občan. Tuto to nehovoríme, jednoducho potrebujeme z toho vrecka toho daného človeka, ktorý príde po túto službu a zaplatí si ju, tak potrebujeme vytiahnuť, resp. koalícia potrebuje vytiahnuť peniaze a keby mu dala do toho druhého vrecka aspoň to isté alebo ešte viacej, tak dobre, ale tu sa udejú opačne. Vytiahne viac si z ľavého a do pravého dá menej alebo mu nedá vôbec a služba zostane rovnako, v rovnakej kvalite alebo dokonca možnože aj bude v horšej. Uvidíme, ako budú gazdovať na ministerstvách, ako budú zabezpečovať chod štátu, takže toto treba povedať, že pokiaľ sa zvyšujú poplatky za služby štátu, mala by s tým ísť hore primerane aj kvalita, a tento návrh o tom vôbec nepojednáva. Ďakujem.
Hort, Milan, podpredseda NR SR (2011-03-29):
Dávam slovo pánovi poslancovi Maďaričov. Chcem len pripomenúť všetkým členom poslaneckého grémia, že na 16.30 hod. zvolal predseda parlamentu grémium. Poprosím tých, ktorí naň alebo na túto pôdu patria, nech tak učinia v tejto chvíli, aby sa nemuselo na nich čakať. Reagovať ďalej bude pán poslanec Marek Maďarič vo faktickej poznámke, nech sa páči.
Martinák, Ľuboš, poslanec NR SR (2018-02-09):
Ďakujem za slovo. Pán minister, dovoľte aj mne, aby som vám skutočne úprimne poďakoval za vaše vysoko fundované a odborné vysvetlenie a postavenie sa k veci. Svojím vystúpením ste jednoznačne dokázal, že obstarávanie obrnených vozidiel 8 x 8, ako aj ďalších vecí, boli vykonané skutočne transparentne. Dôkazom toho je aj vyjadrenie sa nielen Fínska, aj Európskej komisie. Jednoducho tieto konania prešli medzirezortnými pripomienkovými konaniami. V ďalšom si vážim aj to, že poskytne sa práca našim ľuďom na Slovensku, keďže ste jednoznačne deklarovali, že celková nákladovosť až vo výške okolo 70 % bude vyrábaná na Slovensku. Tento výrobok pôjde pod značkou vyrobené na Slovensku. Keď som si všímal aj opozičných poslancov, ktorých bolo len tu málo z tých 33 a postupne po vašom začiatku sa začali zo sály vytrácať, svedčili o tom, vážení páni opoziční poslanci, kolegovia, že z vašej strany nejde o odbornosť, ale skutočne len o akési politikárčenie. Bohužiaľ, aj u vás, pán predkladateľ Vašečka, dnes po vystúpení pána ministra začínam mať skutočne dojem, že aj z vašej strany ide o politikárčenie a to už pod novými krídlami neparlamentného Kresťanskodemokratického hnutia, čo skutočne je k plaču, pretože sa dnes jedná o vážnu tému. Ďakujem.
Paška, Pavol, predseda NR SR (2013-09-17):
Určeným spravodajcom je pán predseda finančného výboru, pán poslanec Daniel Duchoň.
Madej, Róbert, poslanec NR SR (2013-09-04):
Ďakujem pekne. Vážená pani podpredsedníčka Národnej rady, vážený pán minister, vážené panie poslankyne, páni poslanci, dovoľte mi, aby som vás informoval o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony. Návrh zákona je uvedený ako tlač 550. Informácia, správa ohľadne prerokovania vo výboroch Národnej rady Slovenskej republiky, Národná rada uznesením č. 668 z 20. júna 2013 pridelila uvedený vládny návrh zákona na prerokovanie ústavnoprávnemu výboru a výboru pre hospodárske záležitosti. Ako gestorský výbor určila Ústavnoprávny výbor Národnej rady Slovenskej republiky. Národná rada zároveň určila lehotu na prerokovanie predmetného návrhu zákona vo výboroch a v gestorskom výbore. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor uznesením č. 276 z 27. augusta 2013 odporúčal predmetný návrh zákona schváliť. Výbor pre hospodárske záležitosti neprijal uznesenie, nakoľko návrh uznesenia nezískal súhlas nadpolovičnej väčšiny prítomných členov. Z uznesenia ústavnoprávneho výboru vyplýva 14 pozmeňujúcich a doplňujúcich návrhov. Sú uvedené v časti IV spoločnej správy. Gestorský výbor o nich odporúča hlasovať nasledovným spôsobom: v prvom rade spoločne o bodoch 1, 2, 4 až 7, 9 až 11, 13 a 14 s návrhom gestorského výboru schváliť, ďalej spoločne o bodoch 3, 8 a 12 s návrhom gestorského výboru neschváliť. Gestorský výbor zároveň odporúča Národnej rade Slovenskej republiky predmetný vládny návrh zákona schváliť ako celok. Spoločná správa výborov Národnej rady Slovenskej republiky o prerokovaní uvedeného vládneho návrhu zákona bola schválená uznesením ústavnoprávneho výboru pod č. 283 z 3. septembra 2013. Týmto uznesením ma súčasne výbor ako spoločného spravodajcu poveril, aby som na schôdzi Národnej rady Slovenskej republiky pri prerokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Vážená pani predsedajúca, prosím, aby ste k predmetnému vládnemu návrhu zákona otvorili rozpravu. Ďakujem pekne.
J. Ivančo, poslanec: (2009-10-28):
K decentralizácii a kompetencii, pani kolegyňa. Ja neviem, o čom ste vy hovorili, ale podľa môjho názoru decentralizácia kompetencií, riadiacich kompetencií v oblasti distribúcie a tvorby učebníc neprešla, nebola žiadna. Práve preto je ešte stále na ministerstvách, chceme to zmeniť. Chceme to dať teda na tie školy. Čo sa týka vašich rečí o štandardizácii, no, prosím vás pekne, veď my máme štátny vzdelávací program, máme vzdelávacie štandardy. Ja neviem, ale vy ste rozprávali niečo úplne, úplne mimo, čo nie je predmetom tohto zákona a čo dokonca ani v systéme školstva už dávno nie je. Štandardizáciu máme a učebnice sa toho vôbec netýkajú. K otázke, prečo predkladáme zákony. No preto, lebo máme legislatívnu iniciatívu a predkladáme to preto, aby sa zlepšil systém. A takú istú otázku dám vám pani kolegyňa. Prečo vy tu predkladáte zákony? Pretože len činnosti, ktoré vy chcete zmeniť, sú nevymožiteľné, alebo pretože nefungujú niektoré veci? To len vy ste jediná, ktorá tu môžete  predkladať návrhy zákonov? Nebudem komentovať z vašej strany optiku biznisu, v HZDS máte s tým dostatočné skúsenosti, ale z tejto vašej prednášky, pani kolegyňa, ak by som bol študentom, by som odišiel hneď na začiatku. (Potlesk.)
Paška, Pavol, predseda NR SR (2012-09-26):
Hlasujeme. (Hlasovanie.) 137 prítomných, 76 za, 44 proti, 17 sa zdržalo. Zobrali sme na vedomie správu o činnosti prokuratúry Slovenskej republiky za rok 2011. Toto bol jediný bod, dámy a páni, ktorý sme prerokovali a odhlasovali. A budeme pokračovať v prerušenej rozprave o návrhu poslancov Národnej rady Slovenskej republiky Ivana Štefanca, Pavla Freša, Juraja Drobu a Jozefa Viskupiča na vydanie zákona, ktorým sa mení zákon č. 326/2005 Z. z. o lesoch v znení neskorších predpisov . Je to tlač 178. Poprosím o faktické poznámky. Poprosím navrhovateľa a spravodajcu, aby zaujali miesta. (Ruch v sále.) Dámy a páni, poprosím, budeme pokračovať v prerušenej rozprave faktickými poznámkami na vystúpenie pána poslanca Lebockého. Pán poslanec Frešo.
Kaník, Ľudovít, poslanec NR SR (2012-06-28):
Ja by som chcel tak veľmi priateľsky, Lojzo, mne je sympatické na tebe, že ty tak strašne chytíš nejaký nápad a strašne spravodlivo chceš za to bojovať. Len keby si dal do toho menej emócií a menej kriku, možno mnoho z tých návrhov by sa dostalo ďalej. To je jedna rada. A druhé, taká informácia. Vieš, ono je tu veľa sál v tejto budove, veľa kancelárií, ale v každej je monitor a v každom beží rokovanie tohto parlamentu. Takže to, že ty tu nevidíš niekoho, ešte neznamená, že veľmi pozorne nesleduje to, čo ty rozprávaš. Aj tak funguje Národná rada.
Števulová, Zuzana, poslankyňa NR SR (2023-12-15):
Ďakujem veľmi pekne, Števo, za tvoj príspevok a aj za to, že si znovu upozornil aj na tú jednu absurdnosť, ktorá sa tam týka vlastne toho protimonopolného úradu, lebo teda v tej vládnej novele kompetenčného zákona sa pôvodne ten protimonopolný úrad nevyskytol, lebo tak asi zabudli, že ešte aj toto by sa dalo ovládnuť. A potom nám tu pristál vlastne pozmeňujúci návrh koaličného poslanca, ktorý teda, predpokladám, že ešte bude prednesený v nejakej dobe, ktorý vlastne v podstate úplne je v rozpore s, a jednak aj so smernicou o ochrane hospodárskej súťaže, ako aj vlastne s judikatúrou Súdneho dvora Európskej únie a protimonopolný úrad veľmi správne začal hneď biť na poplach a odkázal nám aj cez mediálne vyjadrenia, že najmä pokiaľ ide o podmienky výberu osôb, ktoré vlastne môžu byť šéfom protimonopolného úradu, ale aj neprípustné rozšírenie podmienok vlastne odvolania z funkcie, tak tam celkom jednoznačne budeme v rozpore s európskou judikatúrou a so smernicou. Čiže to znova ukazuje na nepripravenosť tohto zákona a to, že ak by bol reálne prijímaný inak ako v skrátenom legislatívnom konaní, na ktoré vôbec teda predovšetkým tu nie je dôvod, tak zjavne by na túto chybu bol niekto vládu alebo koaličných poslancov mohol ešte vlastne v tých riadnych legislatívnych procesoch upozorniť. To sa však nestalo a tak sa tu bavíme okrem SIS-ky, ÚRSO, úradu pre dohľad, aj teda o protimonopolnom úrade, kde nám perspektívne, ak by teda ten návrh bol schválený, hrozí aj infringement od Európskej komisie. Skvelé.
Glváč, Martin, minister obrany SR (2012-07-26):
Ďakujem. Vážený pán poslanec, ministerstvo obrany vypracovalo mechanizmus, ktorým postupne v rokoch 2003 a následne v rokoch 2006 – 2008 zmenšovalo rozdiely medzi tzv. starodôchodcami a novodôchodcami. Tento mechanizmus založený na samostatnej valorizácii výsluhových dôchodkov pre oprávnených poberateľov zohľadňoval vždy v decembri príslušného roka aj počet rokov odslúžených v Ozbrojených silách Slovenskej republiky. Od roku 2009 bol tento mechanizmus pozastavený, čisto len z ekonomických dôvodov. Aj za minulej vlády. Ďakujem.
Podmanický, Ján, poslanec NR SR (2022-10-06):
Ďakujem za slovo. Pán poslanec, vy sa rád štylizujete do takej podoby slušného politika, napokon to slovo vám aj nejako už prischlo a vy považujete za slušné to, ako sa vyšetrovatelia vyjadrovali na adresu svojej kolegyne, že je treba podpáliť auto, ako sa vyjadrovali, že treba pozabíjať deti, môžeš mu, môžeš, môžeš im ich teraz pozabíjať. Keď bola diskusia o tom, koľko vrážd sa prepečie pri tom – v úvodzovkách – vyšetrovaní, tak skonštatovali títo elitní slušní vyšetrovatelia, že sedem by sme mali zvládnuť. Viete, pán poslanec, toto teda nejde do nejakého súladu so žiadnou slušnosťou a ja sa vám čudujem, že ste sa podujali na toto zrovna vy, žiaden iný poslanec sa do písomnej rozpravy z vládnych poslancov nepripojil, lebo akosi cítia, že toto v poriadku teda nie je, pán poslanec, toto naozaj nie je v poriadku. Tu nikto nechce brániť, aby sa vyšetrovali, aby sa vyšetrovala trestná činnosť bez ohľadu na to, či to bolo v minulosti, alebo je to teraz. Ale na to tu máme predsa právo, právny systém a nám ide len o to, aby sa dodržiaval ten právny systém, aby sa postupovalo v súlade so zákonom. To chceme tak veľa? A vy by ste mali byť prvý, ktorý poviete, áno, ja trvám na tom, aby sa postupovalo v súlade so zákonom. A vy, pán poslanec, toto nepoviete. Vy obhajujete tieto hrubé nezákonnosti, o ktorých nehovoríme my, veď o tom povedala vaša SIS-ka v tej správe utajenej, o tom hovorí váš minister spravodlivosti, či v rozhovore, či ako predseda Slovenskej advokátskej komory. O tom hovorí Ústavný súd, povedal, že v sedemnástich prípadoch sa tu porušili zákony. Vy ste mávli rukou, čo sedemnásť prípadov. To je sedemnásť ľudských osudov. A viete, že platí v pochybnostiach v prospech obvineného? Vy tu otáčate všetko... (Prerušenie vystúpenia časomerom.)
Dobeš, Peter, poslanec NR SR (2021-03-16):
Ďakujem pekne, pán predsedajúci. Vážené pani poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 453). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. apríla 2021 a v gestorskom výbore do 3. mája 2021 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Blaha, Ľuboš, podpredseda NR SR (2024-01-24):
Pán poslanec Martin Dubéci.
J. Zvonár, poslanec: (2008-07-02):
Národná rada Slovenskej republiky uznesením č. 825 zo 14.  mája  2008 po prerokovaní  vládneho návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z. a o zmene a doplnení niektorých zákonov v prvom čítaní rozhodla, že podľa § 73 ods. 3 písm. c) zákona Národnej  rady Slovenskej republiky o rokovacom poriadku prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Gestorský výbor  nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval vládny návrh zákona a odporučil návrh zákona schváliť so zmenami a doplnkami uznesením č. 388 z 10. júna 2008. Výbor Národnej rady Slovenskej republiky pre zdravotníctvo prerokoval vládny návrh zákona a neprijal platné uznesenie. Z uznesení výborov pod bodom III tejto správy vyplývajú štyri pozmeňujúce a doplňujúce návrhy, ktoré sú uvedené v čl. IV. Gestorský výbor na základe stanovísk výborov k vládnemu návrhu zákona, ktorým sa  mení a dopĺňa zákon č. 579/2004 Z. z. odporúča Národnej rade Slovenskej republiky zákon schváliť s odporúčanými pozmeňujúci a doplňujúcimi návrhmi. Súčasne gestorský výbor odporučil hlasovať o bodoch 1 až 4 uvedených v IV. časti tejto spoločnej správy spoločne s návrhom ich schváliť. Predmetná spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením Výboru Národnej rady Slovenskej republiky pre zdravotníctvo, gestorský výbor pod č. 103  zo 17.  júna  2008. Pani predsedajúca, skončil som, môžete otvoriť rozpravu.
Sulík, Richard, predseda NR SR (2011-03-31):
Pani Belousovová reaguje na faktické pozvánky.
Laurenčík, Milan, podpredseda NR SR (2020-06-05):
Prezentujme sa a hlasujme. (Hlasovanie.) Prítomných 101, za 101. Konštatujem, že Národná rada sa uzniesla, že tento návrh zákona prerokuje v druhom čítaní. Ďalšie hlasovanie.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 87 poslancov, za 66, proti nikto, zdržalo sa 20, nehlasoval 1 poslanec. Konštatujem, že sme tento návrh schválili.
M. Hort, podpredseda NR SR: (2007-10-16):
Pýtam sa, kto sa hlási na vystúpenie pána poslanca s faktickou poznámkou. Pani Gabániová, to je faktická poznámka? Je tu pani Gabániová? Nie. Skúste to tam vypnúť, prosím vás. Pani Vášáryová a pán Pavol Minárik sa hlásia s faktickou poznámkou. Končím možnosť prihlásenia sa s faktickými poznámkami. Slovo má pani Magda Vášáryová.
Štefanec, Ivan, poslanec NR SR (2012-10-18):
Ďakujem pekne, pani podpredsedníčka. Pani poslankyňa Vášáryová veľmi jasne vysvetlila, že šéf RTVS momentálne to bude mať ťažšie a jeho pozícia vôbec nie je jednoduchá, pretože to financovanie nie je jednoduché. A, bohužiaľ, nebude ani jasnejšie. Ale kto to má, bohužiaľ, jasné, tak to sú občania Slovenska, ktorí podľa tohto zákona zaplatia na budúci rok 74 mil. eur na úhradách za poskytovanie verejnoprávnych médií. Myslím si, že to je krásny príklad toho, ako sa slová rozchádzajú s činmi, pretože to deklarovanie o tom, že konsolidáciu zaplatia len tí najbohatší, vyvracia samotný zákon, pretože tieto úhrady budú platiť všetci, 4,64 eura za mesiac budú platiť všetci občania, nielen tí najbohatší, čiže na 74 mil. eur sa poskladajú všetci občania Slovenska a rozhodne nielen tých 12 %, ako to dennodenne počúvame. Ďakujem.
Bugár, Béla, podpredseda NR SR (2016-05-17):
Teraz v rozprave vystúpi pani poslankyňa Remišová. Nech sa páči, máte slovo.
Hatráková, Katarína, poslankyňa NR SR (2022-09-21):
Ďakujem pekne, pán podpredseda. Dámy a páni, ja by som si dovolila len nadviazať na pána kolegu, lebo ako psychologička poznám prax využívania, resp. zneužívania obmedzovacích prostriedkov (zaznel gong) v zdravotníctve a práva alebo teda v práve v oblasti psychiatrie a práve preto chcem podčiarknuť, že návrh zákona má za cieľ dosiahnuť právnu konzistenciu v rámci slovenského právneho poriadku pri používaní obmedzovacích prostriedkov, aby sme naozaj hovorili o používaní a nie o zneužívaní. Totiž v zákone č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní existuje úprava používania prostriedkov netelesného a telesného obmedzovania, prijímateľa sociálnej služby, je to § 10. Tejto téme som sa venovala aj v jednom z mojich poslaneckých návrhov, ktorý zmenil a doplnil zákon č. 448/2008. Táto novela bola zameraná presne na ľudské práva klientov, ktorí sú obmedzovaní na slobode predovšetkým v zariadeniach. V oblasti poskytovania zdravotnej starostlivosti dnes absentuje právna úprava. Ona teda vlastne existuje, ale je to len rezortná úprava ministerstva zdravotníctva č. 29/2009. Ide iba o odborné usmernenie v používaní obmedzovacích prostriedkov u pacientov v zdravotníckych zariadeniach. Toto ale nemá silu zákona a vieme, že v právnom štáte možno obmedziť práva osoby a zvlášť tak, tak silné práva, ako je obmedzenie práva slobody len zákonom. Týmto návrhom chceme teda prispieť k ochrane základných ľudských práv a slobôd pacientov, pričom pri tvorbe návrhu zákona sa vychádzalo osobitne zo zistení európskeho výboru na zabránenie mučenia neľudského či ponižujúceho zaobchádzania alebo trestania. Ten výbor CPT, ktorý navštívil Slovenskú republiku v roku 2018. Čerpali sme aj z rakúskej právnej úpravy zo spolkového zákona o hospitalizácii psychicky chorých. Čo je ešte dôležité spomenúť, že návrh zákona prispeje k úplnej alebo čiastočnej implementácii medzinárodných... (Prerušenie vystúpenia predsedajúcim.)
Gašpar, Tibor, podpredseda NR SR (2024-09-25):
Ďakujem za slovo. Obdobne ako pán poslanec Grendel, podávam aj ja návrh podľa § 136 ods. 2 písm. a) na disciplinárne konanie voči poslancovi Pročkovi za výroky, ktoré v pléne používa voči koaličným poslancom o tom, že sú zlodeji a mafiáni. Ďakujem. (Potlesk.)
Přidal, Alojz, poslanec NR SR (2011-11-29):
Pán kolega Matovič, ja vám odporúčam, aby ste sa pozreli na vaše hlasovanie z 5. 11. 2010, to číslo hlasovania je 26, bolo to k tlači 150, návrhu, ktorý tu navrhovali opoziční poslanci, ako ste vtedy hlasovali. Bolo to hlasovanie o tom, že poslancovi aj prezidentovi patrí plat v roku 2011 taký, aký bol v roku 2008. Ja na rozdiel od vás som sa vtedy aspoň zdržal hlasovania a vy ste hlasovali proti návrhu. Keď hovoríte o tom, že ste mysleli, že je po kríze, že je to za nami, to len ukazuje, akých ekonomických odborníkov majú Obyčajní ľudia. A keď ma tu niekto presviedčal, že nejaký vzorec s bulharskými konštantami vyrieši platy poslancov na dlhé roky, tak to bol predseda strany SaS, ktorej ste vy vtedy boli členom. Ďakujem. (Potlesk.)
Tomčo, Štefan, poslanec NR SR (2011-02-04):
Ďakujem. Pán poslanec Muňko, neviem, či niektorým vám z poslancov zo SMER-u tie príspevky niekto píše, ale ak áno, tak potom dneska ste si vylosoval, vyžreboval veľmi ťažký a dlhý príspevok, a tak sa nečudujem, že dnes ste si ho nestihol zrejme vopred ani prečítať. Viete aj vlastnými slovami povedať v krátkosti, teda za minútku-dve, o čom ste tam čítal? Z tej spravodajskej správy či spoločnej správy SMER-u? Ak je pravda, pán Muňko, že ste rodina s pánom Ficom, poproste ho, aby nabudúce vám dali nejaké kratšie a ľahšie príspevky, lebo ja som vás nepochopil. Ďakujem.
Šimečka, Michal, podpredseda NR SR (2023-12-18):
Ďakujem veľmi pekne. Pani poslankyňa Mesterová.
B. Bugár, podpredseda NR SR: (2006-02-09):
M. Maxon, poslanec: Naozaj sa mi veľmi ťažko reaguje v tejto situácii. Ja už som niekoľkokrát tu na pôde Národnej rady Slovenskej republiky skonštatoval, že nie sú všetky veci vo vnútri môjho svedomia v poriadku. Rovnako som však povedal, že som odišiel predovšetkým preto, že tá partia, s ktorou som sem prišiel, zradila svoje ideály, ale o tom sa nebudem vyjadrovať. Chcel by som však zdôrazniť to, že tie skutočnosti, ktoré som tam uviedol aj vo vzťahu teda k spôsobu manažovania vlády, aj vo vzťahu k jednotlivým členom vlády, dámy a páni, sú nespochybniteľné, sú to fakty a nik z vás, nech ten vzťah medzi nami je akýkoľvek, mi nemôže zobrať právo, aby som tieto myšlienky na pôde Národnej rady Slovenskej republiky vyslovil. Ďakujem pekne.
P. Hrušovský, predseda NR SR: (2002-12-11):
(Hlasovanie.) 143 prítomných, 59 proti, 19 sa zdržalo, 65 nehlasovalo. Konštatujem, že uvedené body zo spoločnej správy sme neschválili.
Hort, Milan, podpredseda NR SR (2011-10-11):
S faktickými poznámkami na vystúpenie pána predsedu parlamentu sa prihlásili páni poslanci, predpokladám, pán Beblavý, že to je faktická, pán poslanec Fronc, Bugár, Beblavý, Poliačik, celkom štyria poslanci, Droba, Gál. Uzatváram možnosť prihlásiť sa s faktickou poznámkou. Slovo má pán poslanec Martin Fronc.
Nicholsonová, Lucia, podpredsedníčka NR SR (2016-05-24):
Pán poslanec Ivan, chcete reagovať na faktickú poznámku? Prihláste sa, prosím. Nech sa páči.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 102 poslancov, zdržalo sa 38 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, druhé hlasovanie, pán spravodajca.
Pellegrini, Peter, predseda NR SR (2015-02-05):
(Hlasovanie.) Prítomných 138 poslancov, za hlasovalo 129, proti bol 1 poslanec, zdržalo sa 8. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Nasleduje hlasovanie v treťom čítaní o návrhu uznesenia k návrhu na vyslovenie súhlasu s prijatím Dodatku z Dauhy ku Kjótskemu protokolu k Rámcovému dohovoru Organizácie Spojených národov a o zmene klímy (tlač 1325), bod 27 schváleného programu. Pani poslankyňa Pavlovičová, uveďte, prosím, hlasovanie. (Hlasovanie o návrhu na vyslovenie súhlasu Národnej rady Slovenskej republiky s prijatím Dodatku z Dauhy ku Kjótskemu protokolu k Rámcovému dohovoru Organizácie Spojených národov o zmene klímy , tlač 1325.)
J. Počiatek, minister financií SR: (2008-05-22):
Myslím si ale, že sa tam otvárajú iné alternatívy. Nie sú len internátne školy alebo internátna možnosť, kde by mohli byť ubytovaní. Určite sa dajú nájsť aj iné varianty a myslím si, že všetko záleží aj od toho, akú iniciatívu vyvinú tí samotní študenti alebo vôbec aké žiadosti prídu a možno sa budeme baviť o tom, že keď bude treba, tú sumu upravíme. Čiže ja by som to celé nevidel ešte tak úplne beznádejne a určite k tomu pristúpime flexibilne. Veľmi flexibilne sme k tomu pristúpili aj s tým, že sme vôbec tú sumu alokovali a myslím si, že keď to nebude tisíc študentov, ale bude to 800 študentov, aj to je super. Ďakujem.
P. Hrušovský, podpredseda NR SR: (2001-10-30):
(Hlasovanie.) Prítomných je 110 poslancov, za návrh 80,  proti 1, zdržalo sa 18, nehlasovalo 11. Návrh sme schválili. Ďalší návrh. Nech sa páči. M. Benkovský, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady č. 1303 z 25. septembra 2001 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, priva-tizáciu a podnikanie a Výboru Národnej rady Slovenskej republiky pre kultúru a médiá. Vzhľadom na časový posun odporúčam, aby sme jednak že za gestorský výbor navrhujem Výbor Národnej rady Slovenskej republiky pre financie, rozpočet a menu a zároveň odporúčam, aby výbory uvedený návrh prerokovali do 30. novembra 2001 a gestorský výbor do 3. decembra 2001.
Paška, Pavol, predseda NR SR (2012-05-10):
Pán poslanec Hlina.
M. Číž, podpredseda NR SR: (2009-03-11):
Ešte s reakciou na faktické poznámky pán poslanec Halecký, má slovo.
Pellegrini Peter, predseda NR SR (2015-11-10):
Prezentujme sa a hlasujme o bode č. 1 s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 77, proti bolo 33, zdržalo sa 17, nehlasoval 1. Tento bod sme schválili.
Blanár, Juraj, podpredseda NR SR (2022-12-19):
Toľko pán poslanec Baránik v rozprave. A teraz by mal vystúpiť pán poslanec Dostál, ktorý sa však nenachádza v rokovacej sále, takže keďže je posledný, prepadáva mu poradie. A keďže už nikto iný, takže stráca úplne poradie. Dávam teda možnosť teraz prihlásiť sa ústne do rozpravy, páni poslanci. Konštatujem, že nikto sa nehlási ústne do rozpravy, preto vyhlasujem rozpravu za uzavretú. Chcem sa spýtať pána navrhovateľa, či má záujem o záverečné slovo. Nie. Pán spravodajca, môžem teda konštatovať, že hlasovať o tomto návrhu zákona budeme zajtra o jedenástej hodine. Prerušujem rokovanie o tomto bode programu. A pristúpime k prvému čítaniu návrhu poslanca Milana Vetráka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. Z. Trestný poriadok v znení neskorších predpisov. Je to pod parlamentnou tlačou 1322. Návrh na pridelenie výborom je v rozhodnutí 1380. Opäť udeľujem slovo pánovi poslancovi Vetrákovi, aby tento návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov , tlač 1322.)
Bugár, Béla, podpredseda NR SR (2018-01-30):
Pán poslanec Laurenčík, môžte reagovať.
Brocka, Július, poslanec NR SR (2015-04-17):
Pán kolega Kaník, mne sa páčilo, keď ste pripomenuli slová pánu poslanci Blanárovi, ktoré povedal pred chvíľkou, že on keď robil vo Váhostave, že to bola slušná firma. Tak naozaj pekné. Mne sa to páči a tak hypoteticky ma napadlo, že či nebolo lepšie, keby tam bol zostal, že my sme sa nemuseli zaoberať teraz týmto škandálom Váhostavu. Ale to je vec, ktorá ma tak veľmi nemrzí, že tam nezostal. Čo ma viac mrzí je, že oni, SMER, v SMER-e obranou Širokého dosiahli to, že ľudia na Slovensku si dnes myslia, lebo ste ich presvedčili, smeráci, myslia si to, na čo by prišli možno až pred voľbami, že čokoľvek iné je lepšie než vláda SMER-u. Naozaj to ma mrzí. To ma mrzí, lebo to aj mňa ako starého harcovníka zaskočilo, a ja si tu už pamätám teda mnohé veci alebo teda zo slovenskej politickej scény. Čiže SMER miesto toho, aby sa dištancoval od Širokého, aby sa dištancoval od tých oligarchov, že v podstate urýchlil vývoj na Slovensku v tom zmysle, že ľudia vedia, že všetko iné bude lepšie ako vláda SMER-u.
Solymos, László, poslanec NR SR (2010-10-21):
Teraz pristúpime k hlasovaniu o pozmeňujúcom návrhu z rozpravy, ktorý predložil pán poslanec Přidal. Prosím, dajte hlasovať o tom.
Laššáková, Jana, podpredsedníčka NR SR (2015-02-04):
Na vystúpenie pani poslankyne nie sú faktické poznámky. Nech sa páči, pán poslanec Lebocký, máte slovo.
Pčolinský, Peter, podpredseda NR SR (2023-05-18):
Bez odporúčania gestorského výboru. Pristúpime k hlasovaniu o postúpení, resp. o návrhu ako o celku. (Hlasovanie.) Prítomných 137, za 56, proti nikto, zdržalo sa 80, nehlasoval 1. Tento návrh zákona sme neschválili. Pristúpime teraz k hlasovaniu o bode 108 schváleného programu, ktorým je druhé čítanie o návrhu poslanca Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobku a poskytovania služieb na trhových miestach (tlač 1344). Opäť dávam slovo poslancovi Šudíkovi, aby hlasovanie uvádzal. [Hlasovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1344.]
Ježík, Jozef, poslanec NR SR (2012-12-05):
Pán predseda, v rozprave k uvedenému návrhu zákona vystúpilo päť poslancov. Pozmeňujúce návrhy predniesol iba pán poslanec Novotný, predniesol tri pozmeňujúce návrhy a jeden návrh procedurálny. Keďže to boli všetky návrhy, ktoré boli prednesené, navrhujem teraz, aby sme hlasovali ako o prvom o procedurálnom návrhu pána poslanca Novotného vrátiť zákon na dopracovanie.
Fico, Robert, poslanec NR SR (2023-05-16):
... nevystúpil žiadny predstaviteľ, iba sa predloží návrh? Ak je taká zhoda. Ak nie, tak môžme rokovať aj tri dni. Lebo to je téma, ktorá parlament môže zadržať ďalší deň.
T. Mikuš, poslanec: (2004-08-24):
(Akt tajného hlasovania.)
Gašpar, Tibor, poslanec NR SR (2024-02-08):
Teraz budeme hlasovať o bode 12 druhého pozmeňujúceho návrhu poslankyne Remišovej.
Blanár, Juraj, podpredseda NR SR (2022-09-28):
Takže poprosím, aby ste dali pánovi poslancovi ešte desať minút. Nech sa páči.
A. Belousovová, podpredsedníčka NR SR: (2009-12-02):
Otváram všeobecnú rozpravu, do ktorej som nedostala žiadne písomné prihlášky. Otváram preto možnosť prihlásiť sa do rozpravy ústne. Keďže sa do rozpravy neprihlásil nikto, uzatváram možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú. A prerušujem rokovanie o tomto bode programu. Ďalej budeme pokračovať ďalším bodom programu, ktorým je prvé čítanie o návrhu poslanca Národnej rady Slovenskej republiky Gábora Gála na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona je uverejnený ako tlač 1313 a návrh na jeho pridelenie na prerokovanie výborom je v rozhodnutí č. 1337. Slovo má pán poslanec Gábor Gál, ktorý návrh ústavného zákona uvedie. Nech sa páči, pán poslanec.
Grendel, Gábor, podpredseda NR SR (2020-12-04):
Ďakujem. Pán poslanec Kremský bol jediný ústne prihlásený do rozpravy. Vyhlasujem rozpravu za skončenú. Chce zaujať stanovisko pani ministerka? Nech sa páči.
J. Tkáčová, poslankyňa: (2008-01-21):
Ale dovoľte mi, aby som vám prečítala jedno vaše vyhlásenie, ktoré zaznelo na tlačovej konferencii 6. decembra, o 20.30 hod. odvysielala televízna stanica TA 3, citujem: „Myslím si, že poslanci Národnej rady a vláda majú dobré platy na to, aby mohli pracovať jeden alebo dvakrát do roka aj po 19.00 hodine.“ Chcem vás, pán premiér, poprosiť, aby ste to láskavo povedali a oznámili vašim poslancom, ktorí tu chodia ako najaté roztlieskavačky. Ale ešte chcem povedať k vášmu vystúpeniu, vadí vám, že z verejných zdrojov sa tvorí zisk. A zaujímavé, že vám to vadí iba u súkromných zdravotných poisťovní. Nevadí vám to u lekární, nevadí vám to u distribútorov. Dovoľujem si vám, vážený pán premiér, oznámiť, že zisk z verejných zdrojov, z dotácií tvoria aj poľnohospodári, a preto vás vyzývam, aby ste prišli so zákonom, ktorý bude nútiť poľnohospodárov takto vytvorený zisk použiť na zníženie cien potravín. (Potlesk.)
P. Paška, predseda NR SR: (2010-02-03):
(Hlasovanie.) 132 prítomných, 106 za, 1 proti, 25 sa zdržalo. Návrh sme schválili. Pán poslanec Čech uvedie v prvom čítaní hlasovanie o vládnom návrhu zákona č. 543/2002 Z. z. o ochrane prírody a krajiny, je to tlač 1384.
Grausová, Natália, poslankyňa NR SR (2018-06-13):
... Stanislav Drobný, Ján Mora, Martin Kotleba, Martin Beluský, Stanislav Mizík, Juraj Kolesár, Ján Kecskés, Milan Maruzek, Peter Marček, Marián Kéry a Juraj Blanár. Pán predseda, pán predsedajúci, môžeme pristúpiť k hlasovaniu. Poslanec Blanár podal návrh, že Národná rada, procedurálny návrh, že Národná rada Slovenskej republiky nebude pokračovať v rokovaní o návrhu zákona podľa § 73 ods. 3 písm. b) zákona o rokovacom poriadku. Dajte, prosím, hlasovať o tomto návrhu zákona.
Laššáková, Jana, podpredsedníčka NR SR (2013-03-19):
Ďakujem pekne, pán minister. Zaujmite miesto určené pre navrhovateľov. A teraz dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Grendel, Gábor, podpredseda NR SR (2021-02-25):
Pán poslanec Suja.
B. Bugár, podpredseda NR SR: (2006-03-15):
(Hlasovanie.) Prítomných je 117 poslancov, za 114, proti 1, zdržali sa 2. Konštatujem, že uznesenie sme schválili. Teraz prosím pána poslanca Brocku, predsedu gestorského výboru Národnej rady Slovenskej republiky pre sociálne veci a bývanie, aby uviedol hlasovanie k tlači 1542 – správa o postupnosti krokov pri riešení problémov bezdomovcov . Nech sa páči.
Paška, Pavol, predseda NR SR (2013-04-30):
Pán poslanec Brocka.
Kollár, Boris, predseda NR SR (2023-02-17):
Ďakujem pekne. Ďakujem za účasť. Vyhlasujem 83. schôdzu za skončenú. (Rokovanie 83. schôdze NR SR sa skončilo o 14.03 hodine.) 1
Bugár, Béla, podpredseda NR SR (2011-05-19):
Nech sa páči, pán poslanec Ondruš, môžete reagovať na faktické.
P. Hrušovský, predseda NR SR: (2003-11-05):
(Hlasovanie.) 133 prítomných, 63 za, 7 proti, 61 sa zdržalo, 2 nehlasovali. Návrh sme neschválili. Pristúpime k hlasovaniu o návrhu pod poradovým číslom...
Zemanová, Anna, poslankyňa NR SR (2021-11-30):
Pán predsedajúci, keďže sme hlasovali o bode zo spoločnej správy aj o pozmeňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
V. Palko, minister vnútra SR: (2004-02-04):
Čo sa týka rozdielov, ktoré boli uvedené v správe o nákladoch nebankových subjektov na reklamu, rozdiel medzi tým, čo prišlo z daňových úradov, a tým, na čo prišli vyšetrovatelia, tak to nepovažujem za nedostatok správy, to je proste taký objektívny stav vyšetrovania a ja si myslím, že možno najlepšie by bolo, keby Národná rada takúto správu zobrala na vedomie potom, keď definitívne bude skončené vyšetrovanie. Ešte ako minister si dovolím vyjadriť sa k trestnoprávnej stránke tohto problému. Nebudem sa už vyjadrovať k stránke záchrany zvyškov majetku, ktoré ostali v nebankových subjektoch, to je vecou konkurzných konaní, správcov konkurzných podstát. Z trestnoprávneho hľadiska vo viac ako desiatke prípadov nebankových subjektov už bolo ukončené vyšetrovanie ešte v minulom roku, väčšinou ľudia, ktorí boli obvinení zo spáchania a už obžalovaní zo spáchania týchto trestných činov, sú väzobne stíhaní, tým mám na mysli nebankové subjekty, ktoré nemali takú publicitu ako tie najväčšie prípady, medzi ktoré rátam BMG Invest a Horizont. V týchto dvoch prípadoch, tam sú tiež obvinení a už sú dávno, viac ako rok, väzobne stíhaní, ale tam ešte vyšetrovanie prebieha vzhľadom na veľký rozsah poškodených osôb a musím povedať, že možno sa niekomu zdá, že už to malo byť ukončené, ale ubezpečujem vás, že to vyšetrovanie prebieha rýchlo a vôbec nie pomalšie ako vyšetrovanie povedzme v krajinách na západ od nás, v takýchto zložitých ekonomických prípadoch. Dámy a páni, to je všetko z mojej strany, ďakujem za pozornosť.
Hlina, Alojz, poslanec NR SR (2015-04-15):
Ďakujem pekne. Možno aj dobre, že som prišiel neskôr, že som nepočul presne, ako si ma v reči, pán minister, spomenul, len mi tu hovorili, že Mečiar, Mečiar sem, Mečiar tam, ešte príde reč na Mečiara. Ja som s Mečiarom v jednej posteli nespal, ja som mu pupáky z chrbta nevytláčal a nevylizoval som ich. (Smiech v sále.) Ešte o niektorých veciach reč, vážení, bude. Je tenká hranica, je naozaj tenká hranica medzi tým, kedy je to politika a kedy je to osobné. A zarazilo ma, pán kolega, lebo vy máte ešte akú-takú noblesu, oproti tuná týmto hujerovcom, čo sú tu niektorí, že ste zakončili tak, že teda Figeľ je zodpovedný za to, že živnostníci nedostali zaplatené. To ma zarazilo. A ja tento návrh (rečník zdvihol hárok papiera) a keď ho nikto iný, tak ja ho dám zaliať do plexiskla a táto veta: „Ján Figeľ okrem toho s plným vedomím súhlasil, aby v tendroch s konkurenčnými firmami dostali prednosť ponuky za výrazne nižšie ceny oproti štátnym expertízam.“ (Smiech v sále). Ja sa pýtam. Rozumiete? Toto je v dôvodovej správe na odvolanie podpredsedu, že chcel nižšie ceny, ako je štátna expertíza. Veď to je v dôvodovke. Ja som si to nevymyslel. To treba dať do bronzu. Prosím vás, čo je štátna expertíza? To je zákon? To je predpis? To je vyhláška? To je Starý zákon? Nový zákon? Čo to je? Chammurapi? Ja neviem, čo to je. Čo je štátna expertíza? Čiže tuná niekto chcel ceny nižšie. On chcel a vy ste to dali do dôvodovky na odvolanie a vy to idete poňať. Toto budú raz ukazovať deťom. Normálne na stredných školách, na vysokých školách, toto bude v osnovách, toto bude v predmete politológia, o tom sa bude učiť. Chápete, že o čom sme my rokovali a že čo bol schopný SMER v strese, lebo, chlapci, vy ste v strese a robíte chyby, a to je dobre. Vy ešte len uvidíte, čo ste vypustili! Akú hydru ste vypustili z klietky. Robíte chybičky. Toto dať do dôvodovky, to bude v plexiskle. Pán kolega, bude to v plexiskle! (Potlesk).
Bugár, Béla, podpredseda NR SR (2019-06-27):
Vyhlasujem rozpravu o tomto bode programu za skončenú. Pán guvernér, chcete sa vyjadriť? Nech sa páči.
Šimko, Jozef, poslanec NR SR (2020-06-03):
Ďakujem pekne. Vážený pán predsedajúci, vážený pán minister, vážené kolegyne, kolegovia, vy hovoríte, že v podstate anexia Krymu v roku 2014. Tým by som teda chcel prejsť na slová pána Kotlebu. Vážení priatelia, uvedomte si už jednu vec. Však v podstate pán Kočiš tu vedľa mňa sediaci, poslanec Národnej rady, otvorene povedal, že anexia Krymu, že bolo to so súhlasom viac ako 80 % ľudí, ktorí žijú na Kryme, že sa chceli v podstate pripojiť k Ruskej federácii. No ale teraz sa vás pýtam, poďme do roku 1968. Vojská Varšavskej zmluvy, v úvodzovkách, napadli Československo. Boli to ukrajinské vojská, boli to poľské vojská, nemecké aj maďarské. (Prerušenie vystúpenia predsedajúcim.)
Galko, Ľubomír, poslanec NR SR (2014-11-10):
Ďakujem pekne. Ja skúsim zostať vo vecnej rovine. Pán kolega Blaha, bolo to neúprimné vystúpenie, lebo, viete, na jednej strane vy ste kritizovali niektorých kolegov, ktorí možno trochu emotívnejšie sa vyjadrovali alebo používali expresívne výrazy. Ale vy ste na jednej strane sa hrali na taký určitý štátnický prejav alebo taký nejaký ústretový prejav, ale pri každej príležitosti ste niekoho urazili. Bez ohľadu na to, či to je starší človek, mladší človek, či to bol človek, ktorý tu s niečím vystúpil alebo nevystúpil. Nazvali ste tu Dana Lipšica Fantozzim. A to s tým Grendelom, to bolo absolútne chrapúnstvo. Pretože ja napríklad presne viem, ako to je s tým trestným stíhaním. Nie je trestné stíhanie na podpredsedu strany NOVA. Keby ste sa boli došli spýtať jeho, tak by ste vedeli, ako to je. Ale ste to tu podsunuli. Chcem povedať, že s ktorými vecami som u vás nesúhlasil. Vy by ste možno aj chceli bojovať proti korupcii. Ja vám celkom aj úprimne verím. Dokonca ja si myslím, že aj vy ste presvedčený ľavičiar. Len vy ste v nesprávnej strane. Pokiaľ viem, tak ani nie ste v tej strane, myslím, že ste za ňu len kandidovali, že nie ste ani členom strany. V tej strane sa nedá bojovať proti korupcii. Lebo to je strana, ktorá je vybudovaná na korupcii. Strana SMER bola založená podvodným spôsobom na ukradnutých 40 mil. zohnaných vlastnou hlavou. V takej strane nemôžete, pán Blaha, bojovať proti korupcii, aj keby ste sa postavili na hlavu a keby ste sa odrážali ušami. V takej strane sa nedá bojovať proti korupcii, vy ste tam jediný ľavičiar. Možno ste tam nejakí dvaja-traja. Ale v takejto strane jednoducho nemôžete bojovať proti korupcii – a to je váš problém. Ak chcete bojovať proti korupcii, a ja vám to chcem veriť, tak si budete musieť založiť ľavicovú stranu vlastnú.
Kondrót, Maroš, poslanec NR SR (2012-06-27):
Ďakujem, pán predseda. V rozprave vystúpili dvaja poslanci, nepredložili žiaden návrh, preto, prosím, pán predseda, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Slafkovský, poslanec: (2007-09-04):
Veď základný problém, ktorý nastáva, a to sú len tri-štyri dni, odkedy platí, že pri urgentných stavoch niet ľudí v nemocnici. Veď primár je alebo príslužba v nemocnici podľa nových pravidiel by mala byť doma na telefóne. Výsledok ale je, aby mu nenaskakovali hodiny navyše, každý z nich sedí v nemocnici, pretože on darmo bude bežať z domu, za tých 10 minút sa k sekcii nedostane, ani k tej prasknutej aneuryzme. Takže on tam naozaj musí sedieť. A robíme potemkiniádu, hráme búdu sami na seba, pred sebou. Ak sme z toho nevyrástli, z takýchto detských nohavíc, tak naozaj naša vláda nás nemá čo reprezentovať v Európskej únii.
M. Jureňa, minister pôdohospodárstva SR: (2007-09-13):
Vážená pani predsedajúca, vážené pani poslankyne, páni poslanci a vážená pani poslankyňa, ďakujem za otázku. Národný strategický plán rozvoja vidieka Európska komisia nepodpisuje. Členský štát je však povinný ho v súlade s čl. 11 Nariadenia Rady  č. 1698/2007 predložiť Európskej komisii. Slovensko národný strategický plán predložilo 18. decembra v zmysle uvedeného nariadenia. Tento program však v súlade s článkom 18 uvedeného nariadenia podlieha schváleniu v Bruseli. Zopár poznámok k tomuto materiálu. Prebiehajú rokovania na úrovni dvoch komisií, Komisie ENVIRO a Komisie AGRI a momentálne teda je to v štádiu rokovaní, dá sa reálne predpokladať, že bude reálne schválenie, odsúhlasenie v Bruseli v novembri tohto roku a následne uvedenie do života Slovenskej republiky. Pochopiteľne, k tomuto ešte jedna základná vec, že program bol odsúhlasený predchádzajúcou vládou. Program má štyri základné osi. Os č. 1 možno označiť slovom investície. Os č. 2 je tzv. environment. Os č. 3 je diverzifikácia vidieka. Os č. 4 je projekt Leader. Vláda po politických zmenách považovala za dôležité tento program otvoriť a prehodnotiť jednotlivé osi, ktoré boli nastavené predchádzajúcou vládou, takže si myslím, že týmto prehodnotením sme vyšli v ústrety najmä tým, ktorých sa tento program týka. Pochopiteľne, že vzniká určitá nervozita, ale považujem za dôležité, že je oveľa dôležitejšie, ako sa nám bude 7 rokov podľa tohto programu pracovať, ako nejaké včasné urýchlenie. A najmä vznikajú otázky, ktoré sú momentálne diskutované v spojitosti s environmentálnou časťou a niektorými okruhmi rokovania, ktoré súvisia s Komisiou ENVIRO. Na základe posledných informácií, ako som povedal, očakávame, že program bude v novembri v Bruseli odsúhlasený. Ďakujem za pozornosť. (Potlesk.)
Zajačik, Vladimír, poslanec NR SR (2021-03-30):
Ďakujem pekne, pán predsedajúci. Vážené kolegyne, kolegovia, Národná rada Slovenskej republiky uznesením č. 563 z 29. januára 2021 pridelila návrh skupiny poslancov Národnej rady Slovenskej republiky na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 393) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko a k predmetnému poslaneckému návrhu zákona. Výbory, ktorým bol poslanecký návrh zo zákona pridelený, zaujali k nemu nasledovné stanoviská. Ústavnoprávny výbor uznesením č. 245 zo 16. marca 2021 s poslaneckým návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 97 z 15. januára 2021 s poslaneckým návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedeným pod bodom III spoločnej správy a stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s príslušnými ustanoveniami zákona o rokovacom poriadku odporúča Národnej rade predmetný poslanecký návrh zákona schváliť. Spoločná správa výborov o prerokovaní predmetného poslaneckého návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 103 zo 16. marca 2021. V citovanom uznesení ma výbo... ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Klus, Martin, podpredseda NR SR (2019-12-03):
Vážené pani poslankyne, vážení páni poslanci, otváram piaty rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Marek Krajčí. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2020 (tlač 1600). Prosím pána ministra financií, aby zaujal miesto, čo už urobil, takisto, takisto pána spravodajcu. A ďalším v poradí z ústne prihlásených rečníkov do rozpravy je poslanec Ondrej Dostál, ktorému odovzdávam slovo, a pripraví sa pani poslankyňa Natália Milanová. (Pokračovanie rokovania o vládnom návrhu zákona o štátnom rozpočte na rok 2020 , tlač 1600.)